Smaa Bidrag til dansk Faunistik. 
Af 
Ad. S. Jensen. 
1 . 
Dværgmus ( Mus minutus Pall.) paa Sjælland. 
I Betragtning af, at Dværgmusen er saa lille et Dyr — næst 
Dværgspidsmusen vort mindste Pattedyr — og at den først blev 
videnskabelig kendt (fra Volgas Bredder) i 1776, maa den siges 
forholdsvis tidligt at være paavist i Danmark. 
Vel nævner H. S. Hol ten (1800) l ) ikke Dværgmusen, og H. 
B. Melchior (1834) 2 ) kendte den kun fra „det Schlesvigske“ og 
Ditmarsken, 3 ) men i 1838—39 kunde lapetus Steenstrup op¬ 
lyse, 4 ) at den findes i Jylland. 
Steenstrup traf Dværgmus — eller „Havremuus“, som han 
kalder dem — „paa en Havremark ved Skelum Præstegaard, 1 2 Miil 
Vest for Mariagerfjorden“. 5 ) Han saa ogsaa flere Reder (med Unger 
i) og gav en fortræffelig Skildring af disse kunstige, om smaa 
Fuglereder mindende Sommerboliger. 
Om andre Iagttagelser fra ældre Tid af Dværgmus i Jylland 
foreligger i Litteraturen — mig bekendt — kun en Notits af Ar¬ 
thur Feddersen, som i 1865, i en lille Afhandling om Viborg- 
egnens Hvirveldyr, 6 ) skriver, at han oftere har set Reden om Efter- 
aaret. 
J ) Danmarks og Norges Fauna, I, Pattedyr. Kjbhvn. 1800. 
2 ) Den danske Stats og Norges Pattedyr (p. 103—04). Kjbhvn. 1834. 
3 ) Jfr. ogsaa F. Boie, som allerede i 1823 skriver om Mus minutus : „In 
Schleswig und Flolstein ist sie eine der am håufigsten vorkommenden 
Arten.“ Beytrage zur Naturgeschichte der Saugethiere. Isis von Oken. 
Jahrg. 1823, 2. Bd. (p. 969—70). 
4 ) Optegnelser om danske Dyrs Forekomst og Levemaade. 10. Mus minu¬ 
tus Pall. Naturhist. Tidsskrift udg. af Krøyer, 2. Bind (p. 546—47). 1838—39. 
5 ) lap. Steenstrup opholdt sig, iflg. Meddelelse til mig fra Prof. Joh. Steen¬ 
strup, i Skelum eller Skelund (c. 5 km N. f. Mariager Fjord) i Sommeren 
1836 og 1837, saa at Iagttagelsen maa have fundet Sted i disse Aar. 
6 ) Viborg Kathedralskoles Program for 1865 (p. 16). 
